Diari Oficial de la Generalitat Valenciana


Sumari del DOGV 9760, del 05-01-2024 (2023/13558)

Extracte de la Resolució de 20 de desembre de 2023, del rector de la Universitat Politècnica de València, per la qual es convoquen les ajudes del programa de mobilitat «Erasmus+» per a la mobilitat d'estudiants amb menys oportunitats per a estudis (SMS) en el curs 2023-2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13298


Data del document
:   20-12-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de la Resolució de 20 de desembre de 2023, del rector de la Universitat Politècnica de València, per la qual es convoquen les ajudes del programa de mobilitat «Erasmus+» per a la mobilitat d'estudiants amb menys oportunitats per a estudis (SMS) en el curs 2023-2024. [2023/13782]  
BDNS (identif.): 736811.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/736811)  
  
Primera. Objecte de la convocatòria  
Les escoles i facultats de la Universitat Politècnica de València (UPV) mantenen diversos convenis d'intercanvi amb universitats dins el marc europeu del programa «Erasmus+», mitjançant els quals l'estudiantat de la nostra universitat pot fer estades d'un semestre o curs acadèmic d'acord amb el que es tipifica en el conveni.  
Amb aquesta convocatòria es pretén complementar el finançament a l'estudiantat que ja ha obtingut l'ajuda general per grup de països a la convocatòria d'ajudes «Erasmus+» publicada per resolució del rector el 28 de juliol de 2023, però que no complia cap dels supòsits per ser considerat estudiant amb menys oportunitats detallats a la base segona d'aquella convocatòria, o no va presentar la documentació corresponent que permetia adjudicar-li els fons addicionals.  
  
  
Segona. Crèdit pressupostari i quantia de les ajudes  
La present convocatòria de beques es finançarà amb càrrec a la partida pressupostària 798225924/541/68650/60769507 de l'Oficina de Programes Internacionals d'Intercanvi en l'exercici pressupostari 2023 per un import màxim de 60.000,00 euros.  
L'import total màxim i la concessió de les ajudes estaran condicionats a l'existència de crèdit adequat i suficient en el pressupost de la Universitat Politècnica de València en l'exercici 2023.  
Els nous supòsits que permetran a l'estudiantat rebre una ajuda addicional per a estudiants amb menys oportunitats de 250 euros/mes a la present convocatòria són els següents:  
a) Estar en possessió del carnet de família monoparental.  
b) Percebre la unitat familiar una prestació d'ingrés mínim vital/renda mínima d'inserció o qualsevol altra prestació d'igual o similar naturalesa, segons la denominació adoptada a cada comunitat autònoma.  
  
c) Trobar-se en risc d'exclusió social.  
d) Ser víctima de terrorisme, violència de gènere o trobar-se en situació d'orfandat.  
e) Trobar-se en una situació de dependència o amb dependents a càrrec.  
  
Tercera. Destinació de les beques  
L'estudiantat beneficiari haurà de complir els requisits següents:  
  
1. Haver obtingut una ajuda «Erasmus+» per grup de països a la convocatòria d'ajudes «Erasmus+» per a la mobilitat d'estudiants que realitzaran una estada amb fins d'estudis (SMS) durant el curs 2023-2024 aprovada per resolució del rector de 28 de juliol de 2023 i l'extracte de la qual va ser publicat al DOGV 9653 de data 2 d'agost de 2023.  
  
2. Complir algun dels supòsits per ser considerat/ada estudiant amb menys oportunitats enumerats a la base segona de la present convocatòria.  
En cap cas no podran obtenir la condició de beneficiari les persones en les quals concorri alguna de les circumstàncies previstes a l'art. 13.2 de la Llei 38/2003 General de Subvencions.  
  
  
Quarta. Bases reguladores  
Accessible en http://www.upv.es/entidades/OPII/infoweb/pi/info/803354normalc.html  
  
Cinquena. Sol·licituds  
Les sol·licituds per participar en aquesta convocatòria es presentaran mitjançant el sistema de gestió de convocatòries de l'aplicació AIRE. La presentació de la sol·licitud suposa l'acceptació de les bases de la convocatòria.  
El termini de presentació de sol·licituds serà de quinze dies hàbils comptadors des de l'endemà de la publicació de l'extracte d'aquesta convocatòria al Diari Oficial de la Generalitat Valenciana.  
  
València, 20 de desembre de 2023. El rector, p. d. (01.06.2021), el vicerector d'Internacionalització i Comunicació: José Francisco Monserrat del Río.